**SLAVIŠA**

**Slaviša Živković, rodjen je u Lazarevcu 1966. godine, odrastao u selu Trbušnica 12km od Lazarevca.**Pored turizma bavi se slikanjem i fotografisanjem, izradom skulptura od drveta i kamena, pisanjem stihova i sakupljanjem narodnih umotvorina svoga kraja. **Detinjstvo je provodio u prirodi i u njoj tražio inspiraciju za svoje stvarlaštvo. U livadama, pašnjacima, potocima i u ljudima sa sela, Slaviša je pronašao bezbroj novih svetova, koje je podelio sa nama pretacuci ih na platno, na drvo i na hartiju.** Za naivnog slikara i vajara koji je član Galerije naivne umetnosti u Jagodini i Društva likovnih stvaralaca Aranđelovca, čulo se i u zemlji ali i šire – Holandiji, Francuskoj, Nemačkoj, Engleskoj i SADu. Godinama je izlagao na Saboru narodnog stvaralaštva u Guči, a njegove skulpture su se godinama dodeljivale kao nagrada na Filmskom festivalu u Sopotu. Njegova dela se nalaze u državnim i privatnim kolekcijama širom sveta.

„Slavišini radovi nastaju iz duhovnog spokojstva, pa tako na njima seljaci, sigurno i lako modelovani u drvetu ili na platnu, u najvećem redu obavljaju svoje svakodnevne poslove. Kako to običaji nalažu, pripremaju Badnje veče, proslavljaju Vaskrs, slave svojih otaca i dedova, seju i uzoravaju njive, bave se pinterskim i drugim zanatskim veštinama, žene se i udaju, žanju posejano, kada za to dođe vreme, ubiraju plodove jeseni, peku rakiju, i prepričavaju do jutra šta je nekad bilo. Njegovi sugrađani žive skromno, tiho, dostojanstveno, pobožno... A Slaviša beleži tu lepotu jednostavnosti, što gletom, što kičicom,“ zabeležila je o Slavišinom umeću Slavica Stevanovic, istoričar umetnosti.

U dvorištu, kao i u restoranu Galerija, se nalaze izložene fotografije napuštenih starih srpskih kuća. Sve su Slavišinog oka i aparata delo, stvarane godinama unazad, i na taj način sačuvane od zaborava.

Susret kao prekretnica

Slaviša je pohađao je Elektrotehničku školu u Lazarevcu, i kao i svaki tinejdžer bio je u potrazi za putem kojim bi mogao da uobliči i usmeri želje koje su ga raspinjale. A onda se desilo da u autobusu za Beograd, Slaviša dobije mesto pored prezimenjaka Bogosava, nadaleko poznatog skulptora naivca. Reč po reč, kako to u putu biva, prepoznali su jedan u drugom, čist duh i pozitivnu energiju. Poznavanje i razgovor su završili dogovorom da Slaviša dođe kod Bogosava, i ispeče zanat. Radoznalog duha, kakav je bio kao mladić, odmah je prihvatio poziv. Kada je video kako Bogosav oživljava prve likove u drvetu, Slaviša je osetio ustreptalost celog bića, nije mogao da ruča ni da spava, hteo je i preko noći da radi. Sudbonosan susret razrešio je sve njegove dileme, posvetio se radu, i kroz nekoliko godina bio je gost na Bogosavljevoj velikoj samostalnoj izložbi. Ljudi su se zainteresovali za njegove radove, što mu je pružilo vetar u leđa da se oproba u slikarstvu, kao novom vidu izražaja.

BABINA REKA

**legenda**

Legenda kaze da je ovuda prolazio glavni put od Kraljeva do Beograda, i hajduci su upravo ovde čekali Turke i otimali im harač. Jednom prilikom, Turci su naišli na baku, koja je prolazila tim putem i u džakovima nosila vunu na češljanje, i naterali je da u te džakove ubaci dukate. Hajduci su otkrili taj pokušaj Turaka da prenesu harač, oduzeli su baki dukate i baku, optuženu da je htela da pomogne Turcima i da je izdajnik, bacili u reku koja je proticala pored puta. Od tada ta reka, a danas potok koji protiče kroz imanje Živkovića, nosi ime Babina reka, po kojoj je i zaselak Trbušnice dobio ime.

„Babina reka je nastala tako što nisam vajao u drvetu i slikao na platnu, nego sam je stvarao u prostoru. Trudio sam se da je arhitektonski uskladim po mojoj zamisli i da svaki detalj bude na svom mestu.“

Sa radom je počelo u leto 2010. godine, a izgradnja i pripreme su trajale deset godina.  
Kada turisti dodju u Babinu reku, mogu da se prepuste čarima kompleksa, šetnji i uživanju u prirodi, pecanju, ali i da obiđu prirodne i kulturno-istorijske znamenitosti Lazarevca, Aranđelovca i Topole, kao brojne vinske podrume tog kraja.

Usudite se da prođete kroz kapiju iznad koje piše „Ko prođe da se zaljubi“, prošetajte se „Sokačetom dobrodošlice“ i ispratite sunce na zalasku sedeći na „Klupi za zaljubljene“. Prva građevina koja je ovde nastala danas je galerija-restoran, ukrašena uramljenim slikama starih kuća Srbije i motiva Šumadije- autorska dela Slaviše Živkovića. Tu je i kamin koji, posebno u zimskim mesecima, stvara prijatnu atmosferu za oko tridesetak gostiju. Teško je odoleti „Bunaru želja“, „Zid poznatih“, kafanskim stolovima sakrivenim u velikim buradima ili raznim kućnim alatima kojih ima svuda po dvorištu. Na udaljenosti od samo 50m nalazi se i jezero, kao i potok po kome je kompleks dobio ime- „Babina reka“. „Igralište prijateljstva“, teren za košarku, mali fudbal i stoni tenis su dostupni za ljubitelje rekreacije. U planu je i proširenje smeštajnog kapaciteta i izgradnja „Velikog zavičajnog muzeja“.

Sa ponosom ističemo da se u dvorištu nalazi i postavka mermernih skulptura Bogosava Živkovića. Dok budete šetali, stihovi Dobrice Erića mamiće vaše poglede i uzdahe.

RESTORANI  
Galerija, Bakina ljubav i Terasa, iz kojih puca pogled na divno zasađenu baštu, na okolne zelene predele, jezero, šume, ili na žuboreću fontanu.

Restoran Bakina ljubav ima kapacitet od 130 mesta, i izgrađen je tako da gde god da sednete- uživaćete u pogledu na okolinu. Topao, svetao, pružiće Vam iluziju bakinog doma uz zvuke pucketanja vatre iz našeg kamina. Pažljivo birani detalji, gde svaki priča svoju priču, pomoći će Vam da doživite duh starog vremena. Spoj modernog i etno stila plod je Slavišine mašte, izgrađen ceo od prirodnih materijala- kamena i drveta, ne narušava prirodni ambijent u koji je ušuškan.

Restoran Galerija, kapaciteta 30 mesta, idealan je izbor za manje proslave, odiše toplinom i intimnošću. U njemu se nalazi umetnička zbirka Slavišinih radova, fotografija starih kuća i kolekcija naivnih slika ulja na platnu. Ovakvoj atmosferi, pored slikama okićenih zidova, doprinosi i kamin koji je izgrađen u etno stilu.

Restoran Terasa, kapaciteta 80 mesta, poslednji u nizu restoran, odiše etno elegancijom. U njemu možete uživati u velikoj zbrci slika našeg najpoznatijeg naivnog slikara Dobrosava Milojevića iz Jagodine. Kao i u prethodna dva restorana, veći deo je u staklu, tako da je okupan dnevnim svetlom i pruža pogled na baštu.

NAGRADE

Velika zlatna medalja za 2011. godinu na 44. Međunarodnom sajmu turizma u Novom Sadu

Zlatna medalja na gastro sajmu u Beogradu (2011. i 2013.)

Zlatna plaketa za kvalitet, kao najbolje ocenjeno etno selo u Srbiji 2012. godine na 45. sajmu turizma u Novom Sadu

Priznanje pobedniku na takmičenju „Srpski sto posne hrane“ u Perućcu (2012. i 2013.)

Zlatni tanjir, kao najveće priznanje za 2013. Godinu Udruženja ugostiteljskih i turističkih poslenika Srbije, asocijacije šefova kuvara Srbije i SACEN-a, međunarodnog centra za unapređenje ugostiteljskog turizma Srbije

Nagrada za šampiona etnoturizma jugoistočne Evrope za 2014. Godinu

PRIJATELJI I INSPIRACIJA

BOGOSAV ŽIVKOVIĆ

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Bogosav Živković rođen 1920. u Leskovcu kod Lazarevca, Srbija. Vajao od 1957.  Izlaže samostalno od 1960. Kao mladić izučava kožarski zanat pa već rano upoznaje  različite alate: dleta, šila, igle kojima radi kožuhe, krznene prsluke, ukrašavajući ih  floralnim i geometrijskim ažuriranjem obruba.  Krznarski zanat napušta 1945. usled slabog zdravlja i odlazi u Beograd gde se zapošljava  kao portir. Godine 1957. uradiće prvu skulpturu, nakon što je usnio da ogromna zmija juri  livadom ostavljajući za sobom vlažan trag a zatim sustiže i steže nepoznatog čoveka sa  kaluđerskom kapom na glavi i u ogrtaču. Intenzitet događaja nagnao ga je da viziju iskleše u drvetu, ne bi li se oslobodio košmara.  Više puta je nagrađivan u zemlji i inostranstvu.  Između ostalog, dobitnik je Velike nagrade na II Bijenalu jugoslovenske naivne umetnosti  (Muzej naivne i marginalne umetnosti u Jagodini, Srbija) 1983, kao i  Nagrade za životno delo,1991). Svoja dela izlagao je samostalno u Minhenu, Bazelu,  Stokholmu, Edinburgu, Amsterdamu, Briselu, Parizu, Bratislavi, Varšavi, Beču, Meksiku,  Kaliforniji, Južnoj Americi.  Veliki broj njegovih monumentalnih skuptura nalazi se u galerijama i muzejima širom sveta.  Za svoje ideje Živković B. koristi prirodni oblik stabla, deblo sa ili bez grana,  zatim manje i tanje delove grana i grančica, koren bršljana.  DOBRICA ERIĆ  **Dobrica Erić** je rođen 1936. godine u selu Donja Crnuća u Gornjoj Gruži  (kod Gornjeg Milanovca).  Završio je četiri razreda osnovne škole u selu Vraćevšnici. Prvu zbirku pesama objavio 1959.  a do danas više od stotinu (teško je sve i izbrojati!) knjiga poezije, proze, antologija, slikovnica…  Autor je više romana, pet knjiga lirske proze, 23 zbirke pesama, pet pozorišnih drama,  preko 40 knjiga za decu. Dela su mu prodata u tiražu od milion primeraka.  Dosta ih je prevedeno na strane jezike. Dobričine pesme su ušle u čitanke, antologije, školske lektire.  Za mnoge su kompozitori napisali muziku.  Zaslužni je umetnik grada Beograda.  Dobitnih svih prestižnih nagrada i priznanja, u zemlji i u inostranstvu; samo je za knjigu rodoljubive  poezije “Razapeta zemlja” dobio 15 priznanja.  U javnim nastupima – na TV, na večerima poezije i drugim priredbama pesme ne čita. On ih – govori!  Gotovo sve zna napamet!  Upravni odbor Udruženja književnika Srbije ga je 30. Marta 2012. predložio za dopisnog člana  Srpske akademije nauka i umetnosti.  Bio je domaćin Dragačevskog sabora u Guči 2013. godine.  DOBROSAV MILOJEVIĆ   |  |  | | --- | --- | | Rođen 1948. u Donjem Štiplju kod Jagodine. Slika od 1970. Jedan je od najvećih srpskih naivnih umetnika. Zvanično se bavi naivnom umetnošću od 1971. godine, kada je primljen kao član u Muzej naivne i marginalne umetnosti u Jagodini. Od tada je njen stalni član i imao je mnogo samostalnih i grupnih izložbi u Srbiji i u inostranstvu (Bolonja, Brisel, Prag, Motovun, Sri Lanka, Meksiko…) . Njegova dela se nalaze u stalnoj postavci muzeja Naivne i marginalne umetnosti u Jagodini. Njegova dela možete videti I širom sveta, u Galeriji samoukih slikara u Trebinju, Galerija Internacionalne naivne umetnosti u Tel Avivu (GINA), Galerija naivne umetnosti u Kovačici, Galerija primitivne i narodne umetnosti u San Francisku… Dobrosav je više puta bio nagrađivan za svoja dela.  Slika svet doživljaja i predanja rodnog kraja. Na slikama zanimljivih ikonografskih rešenja, vidljivo je mnoštvo skupina rascvetalih biljaka, što sa ostalim elementima predstave – životinjama, ljudima i građevinama, doprinosi stvaranju univerzalne melodije rajskih užitaka, večnog proleća, vedrine i radosti življenja. |  | |  |  |  |  | |  | Prirodne izbočine, ulegnuća, raznovrsni čvorovi, sama masa materije podstiču umetnika u stvaranju najrazličitijih formi: njegovo dleto prati prirodnu konfiguraciju drveta te iz njega oslobađa, reže, teše, oblikuje antropomorfne i zoomorfne figure, ređe biljke i arhitektonske oblike. Izražava se uglavnom reljefom, kojim opervažuje monumentalne stubove. O njegovoj umetnosti ipak najbolje svedoči tzv. Čarobni vrt - hram njegove umetnosti u njegovom zavičaju, koji obiluje skulpturama u kamenu i drvetu, reljefima izrezbarenih predmeta, oslikanim pomoćnim prostorijama itd.Umro je 2005. godine u Beogradu. U oblasti naivne i marginalne umetnosti priznati je svetski klasik.  Literatura:    Oto Bihalji-Merin, Snovi i traume u drvetu, Beograd, 1962 M. Bošković; M. Maširević,Samouki likovni umetnici u Srbiji,Torino, 1977 Oto Bihalji-Merin; Nebojša Bato Tomašević, Enciklopedija naivne umetnosti sveta, Beograd, 1984 N. Krstić, Naivna umetnost Srbije, SANU, Jagodina, 2003  N. Krstić, Naivna i marginalna umetnost Srbije, MNMU, Jagodina, 2007 Lj. Kojić, Dragutin Aleksić, monografija, MNMU, Jagodina, 2007 |

O BABINOJ RECI PISALI SU

<http://www.topsrbija.com/index.php?option=com_content&view=article&id=7111:babina-reka-etno-kompleks-po-meri-slavie-ivkovia&catid=304:predstavljamo&Itemid=571>

<http://www.ekapija.com/website/sr/page/464337/Zemaljski-raj-u-etnoselu-Babina-reka-Slavi%C5%A1a-%C5%BDivkovi%C4%87-deset-godina-pravio-mesto-za-beg-od-prebrzog-ritma-grada>

<http://srpskamagaza.com/index.php/-domacinstva?idDomacinstva=123>

<http://jobsstatus.com/tag/etno-selo-babina-reka/>

<http://www.agropress.org.rs/cir/rubri/s-s-i-uriz-i-rur-lni-r-zv/item/568-n-s-l-b-bin-r>

<http://gdestinacija.com/destinacije/2012/05/etno-selo-babina-reka/>